at pagkatapos ay ipatuloy ang inyong lakad; sa lamayan ay makatatagpo kayo ng isang tao sa isang bangka: pagsabihan ninyo ng kabisa at siyay sasagot ng tales. kailangang dumating dito bukas. hindi makapag aaksaya ng panahon! at binigyan ng ilang kuwaltang ginto. bakit po ginoo? ang tanong sa mabuting wikang kastila ng tao may bagong bagay po ba? oo, gagawin sa loob ng linggong darating. sa linggong darating! ang ulit ng tao na napaurong ang mga arabal ay hindi pa handa; inaantay na iurong ng general ang utos. ang akala koy ipagpapaliban hanggang sa pagpasok ng kurisma. umiling si simoun. hindi na natin kakailanganin ang mga arrabal ang sabi ang mga tao ni kabisang tales, ang mga naging karabinero at isang regimiento ay sapat na. kung ipagpapaliban pa marahil ay patay na si maria clara! lumakad kayong agad! ang lalakiy nawala.